Felvidék.ma

Hunyadi János ösztöndíjas
2023-12-01 08:00 - 2024-01-08 14:00 (Europe/Bratislava)
Magyarország Kulturális és Innovációs Minisztériuma és a Tempus Közalapítvány közösen pályázatot hirdet Hunyadi János ösztöndíjas teljes szemeszteres részképzésre, valamint részképzős tanulmányútra a magyarországi felsőoktatási intézmények nappali munkarendű képzésén a 2023/2024. tanév tavaszi szemeszterében.
Pályázhat minden olyan szlovák állampolgárságú, a szomszédos államokban élő magyarokról szóló Kedvezménytörvény hatálya alatt álló magyar nemzetiségű személy, aki a 2023/2024. tanév tavaszi szemeszterében teljes szemeszteres részképzésben vagy részképzős tanulmányúton vesz részt a pályázati kiírás 1. számú mellékletében felsorolt magyarországi felsőoktatási intézmények valamelyikében.
A Hunyadi János Részképzős Ösztöndíj összege havi 80 ezer forint. A pályázatot két kategóriában hirdették meg: teljes szemeszteres részképzés (5 hónap) és részképzős tanulmányút (0,5 hónaptól 3 hónapig).
A pályázati adatlap és a szükséges mellékletek elektronikus úton való beadásának határideje 2024. január 08. 14.00 óra. Az online felületen a pályázatok benyújtására 2023. december elsejétől van lehetőség.
A teljes szemeszteres kategória esetében azon szlovákiai magyar nemzetiségű személyek pályázhatnak, akik szlovákiai vagy csehországi felsőoktatási intézmény alap- vagy mesterképzésén, nappali munkarendű aktív hallgatói jogviszonnyal, és legalább két lezárt szemeszterrel rendelkeznek a részképzés megkezdésének időpontjában – e kitétel nem vonatkozik a mesterképzési ciklusban résztvevőkre.
A súlyozott tanulmányi átlag tekintetében a mesterképzési ciklusban résztvevők esetében az alapképzésük utolsó két lezárt félévét kell figyelembe venni. Ebben a kategóriában minimum átlagot (súlyozott átlag) is meghatároztak, melynek értéke 2,5. Ennek elérése nélkül az ösztöndíj nem nyerhető el.
A részképzős tanulmányút kategóriában azon személyek pályázhatnak, akik szlovákiai vagy csehországi felsőoktatási intézmény alap- vagy mesterképzésén, nappali munkarendű aktív hallgatói jogviszonnyal, és legalább 2 lezárt szemeszterrel rendelkeznek a részképzés megkezdésének időpontjában. E kitétel nem vonatkozik a mesterképzési ciklusban résztvevőkre.
A súlyozott tanulmányi átlag tekintetében a mesterképzési ciklusban résztvevők esetében az alapképzésük utolsó két lezárt félévét kell figyelembe venni. Szlovákiában ebben a kategóriában lehetőség nyílik csoportos tanulmányútra is. A csoportos részképzős tanulmányút olyan kredittel támogatott szakmai gyakorlat megvalósítására szolgál, amely a kiküldő intézménynél a tanrend részét képezi, teljesítésére a szülőföldön nincs mód, a befogadó intézmény pedig szakmailag garantálja a megvalósítás feltételeit. Az ösztöndíj időtartama: 0,5–3 hónap. A tanulmányutat 2024. február 6. és 2024. június 30. között kell megszervezni.
Mindkét pályázati kategóriára vonatkozó feltétel, hogy kötelezően csatolni kell a befogadó nyilatkozatot, mely csak akkor tekinthető érvényesnek, ha a fogadó tanár aláírása mellett azt a fogadó felsőoktatási intézmény tanulmányi osztálya vagy rektori/dékáni hivatala aláírással és pecséttel hitelesítette.
Pályázni kizárólag elektronikus úton a https://palyazat.tpf.hu/oldalon, a digitális pályázati űrlap kitöltésével lehet, rövid regisztrációt követően a pályázatnak és a kategóriának megfelelő pályázati adatlapon. Amennyiben valamely pályázó két pályázati kategóriában is benyújt pályázatot, ez esetben a pályázónak mindkét – az egyes pályázati kategóriákra vonatkozó – adatlapot be kell nyújtania!
A pályázati kiírás és a pontrendszer, illetve minden egyéb fontos információ megtalálható itt és itt.

11. Savaria Filmszemle
2023-12-28 - 2024-02-20
A Savaria Filmakadémia Egyesület 2024-ben is meghirdeti a Savaria Filmszemlét, melynek időpontja: 2024. április 24-26.
Az idei esztendőben az alábbi tematikus kategóriákba lehet nevezni:

Foto- és Filmművészet
Színházművészet
Irodalom

A kategóriákba rövid és egész estés dokumentumfilmeket, valamint ismeretterjesztő, kisjátékfilmeket várunk. Tartalmukat tekintve a kiírt témakörökhöz köthető kiemelkedő személyiségeket bemutató portrék, közösségeket, irányzatokat, a Kárpát-medence tájegységei szerinti jellegzetességeket bemutató filmeket várunk.
Fontos szempont, hogy az érték- és hagyományőrzés mellett a jelenleg is zajló kulturális/művészeti változások és irányzatok is helyet kapjanak a szemlén. Külön kategóriában értékeli a zsűri a diákfilmeket, a felsőoktatásban tanuló hallgatók kísérleti és vizsgafilmjeit.
2024-ben két külön kategóriát is meghirdetünk, amelyek témája:
Egy életnyi tapasztalat
Az idősödő társadalom gazdasági-, társadalmi- és szociális folyamataira adott válaszok, az ezüst évek nyújtotta lehetőségek kiaknázásának, aktív, pozitív szemléletű megélésének bemutatása. Az időskori beteljesedés és kibontakozás megjelenítése. Az idősödő társadalom pozitív aspektusainak és lehetőségeinek bemutatása. Egyéni hasznosság és közösségi élet.
Mire jó az on-line tér! Az új digitális jövő! Veszélyek az on-line médiában.
Pályázatot nyújthat be minden magyarországi és határon túli 14-24 éves kor közötti középiskolás és egyetemista alkotó, vagy alkotócsoport.
A Savaria Filmszemle különdíja olyan pályaművet/pályaműveket kíván elismerésben részesíteni, amely/amelyek a hírközlés, a tág értelemben felfogott média és digitális kultúra, illetve a mozgóképszakma területén a tudatos fogyasztói döntéshozatal kultúrájának fejlesztését mutatják be, a média írástudást, médiaértést fejlesztik, az online lehetőségek kihasználását támogatják, és vagy ennek fontosságára, az online veszélyekre hívják fel a figyelmet.
Kategóriánként az első három helyezett filmalkotás pénzdíjban részesül. A diákfilmeket külön is értékeli a szakmai zűri, valamint kiosztunk különdíjakat is.
Beküldési határidő: 2024. február 20-a éjfél.
A szemle ideje alatt egy szakmai konferenciát, és egyéb programokat is szervezünk, melyek részletes programját a későbbiek során közöljük. A 11. Savaria Filmszemlére nevezni a savariafilmszemle.hu internetes oldalon található pályázati űrlap helyes kitöltésével lehet.
Az filmszemle levelezési e-mail címe: savariafilmszemle@gmail.com. További információ kérhető: 06/20/549-5200.

A Femine Fortis – Erős Nők 2024-ben is keresi a felvidéki magyar női példaképeket
2024-01-02 - 2024-01-31
Ön is ismer olyan nőt, lányt, asszonyt, aki a példaképünk lehet, olyan sikeres embert, aki tettével bizonyított, nőként alkotott maradandót, egyedülit, hiánypótlót? Szeretné, ha mindenki megismerné a történetét? Sikereit? Az oda vezető utat? Tudjuk, hogy nehéz időket élünk, de ebben a helyzetben még fontosabb az édesanyák, gondozók, a nők szerepe, mi pedig úgy érezzük, szükség van a példaképekre, így a Femine Fortis – Erős Nők polgári társulás ismét női példaképeket keres.
Ha Ön is ismer olyan nőt, lányt, asszonyt, aki a példaképünk lehet, olyan sikeres embert, aki bebizonyította nőként is lehet nagyot alkotni, szeretné, ha mindenki megismerné a történetét, a sikereit és az oda vezető utat, akkor jelölje Példaképnek.
A Femine Fortis 2016 óta ítéli oda a Példakép-díjat. Az első évben Cséfalvay Ágnes és Bodnár Éva, egy évvel később Tóth Erika és Szobi Kerekes Eszter munkásságát ismertük el, 2018-ban Szvorák Zsuzsanna és Rácz Jolán, 2019-ben Szabóné Kozár Éva, Molnár Zsuzsa posztumusz és Bauer Edit kapták meg az elismerést, a 2020-as évben pedig Klemen Teréziát díjaztuk, valamint Tóth Klára posztumusz kapta meg az elismerést. 2021-ben Szögedi Anna, Tornalja polgármestere, 2022-ben a jubileumát ünneplő Strédl Terézia kapott elismerést, 2023-ban Dr. Dolán Rózsa és Szelzák Erika kapták a díjat.

Bárkit lehet jelölni, akit méltó példaképünkké válhat. A javaslatokat 2024. január 31-ig várjuk.

A kuratórium a jelölések beérkezése után dönt. A kuratórium tagjai: Bauer Edit, Hervay Rozália, Kiss Beáta, Németh Gabriella, Neszméri Tünde, Reiter Flóra, Szomolai Andrea és Zupko Mária.
Az elismerést ünnepélyes keretek között Füleken adjuk át márciusban.
Várjuk a jelöléseket a feminefortis@gmail.com címre. Kérjük, adják meg a jelölt elérhetőségeit (telefon, e-mail), és küldjenek egy életrajzot, illetve egy legalább fél oldalas ajánlást, amelyben kifejtik, miért javasolják az adott személyt a kitüntetésre.
Lehet az egy édesanya, egy vállalkozó, közéleti ember, regionális politikus, művész, író, pedagógus, kultúraszervező. A lényeg, hogy értékeket jelenítsen meg, hogy a környezete és a felvidéki magyarság felnézhessen rá, hogy valódi példaként szolgálhasson nemzetünk számára.
Kérjük a jelölőket, hogy saját elérhetőségüket is adják meg.
A Femine Fortis – Erős Nők elnöksége nevében
Neszméri Tünde

Emléktúra a Szilicei-fennsíkon
2024-01-06 07:00

Botkészítés Gömörpéterfalán
2024-01-06 08:00
Egy jó harcosnak jó eszközének is lennie kell!
Szombaton botharchoz illő botokat készítünk, somfából, Molnár Gábor vezetésével, akinek többgenerációs pásztor femenői vannak. Botvágás az erdőben, pálítás tűz felett, hidegvizes edzés, festés lúggal! Kerek nap vár ránk!

Petőfi Sándor szobrának ünnepélyes leleplezése
2024-01-07 15:00 | Hősök tere, Nagymegyer, Szlovákia
Január 7-én, vasárnap 15.00 órai kezdettel szervezik meg a Petőfi Sándor szobrának ünnepélyes leleplezését a nagymegyeri Hősök terén.
További részletek a plakáton olvashatóak.

A Komáromi Nagygyűlés 30. évfordulója és Dr. Duray Miklós emléktáblájának átadása
2024-01-08 11:30 | INTERCAD s.r.o., Eötvös utca 3, Komárom, Szlovákia
Meghívó az 1994. január 8-án tartott Komáromi Nagygyűlés 30. évfordulója alkalmából szervezett megemlékezésre és Dr. Duray Miklós politikus, közíró, címzetes egyetemi docens emléktáblájának átadására
2024. január 8. (hétfő) 11:30 óra
Észak-Komárom, Eötvös utca 3, (INTERCAD, s.r.o. épülete)

Magyar nyelvű szentmise Nagyszombatban
2024-01-09 18:45 | Szent Ilona templom, Nagyszombat, Szlovákia
Január 9-én, kedden 18.45 kezdettel tartják meg a magyar nyelvű szentmisét a nagyszombati Szent Ilona templomban.

Civil információs napok januárban
2024-01-10 09:00 | SZAKC területi irodái, Több település, Szlovákia
A Szövetség a Közös Célokért társulás január 10-én, szerdán 9.00 órai kezdettel Civil információs napot tart az alábbi területi irodáiban.
Dunaszerdahelyen (Szent István tér 296/6. – Nám. Sv. Štefana 296/6.) és
Királyhelmecen (Fő utca 168 – Hlavná ulica 168).

Esterházy János tanulmányi verseny
2024-01-11 - 2024-02-29
Kedves Diákok, kedves fiatalok, tisztelt felkészítő Pedagógusok!
Szeretettel ajánljuk figyelmetekbe ezt a pályázati lehetőséget!
Fogalmazzátok meg gondolataitokat emberségről, szeretetről, hűségről, bátorságról!
Sok sikert, alkotókedvet, ihletet kívánunk nektek a pályázathoz és tanulmányaitokhoz!

Civil információs napok januárban
2024-01-11 09:00 | SZAKC területi irodái, Több település, Szlovákia
A Szövetség a Közös Célokért társulás január 11-én, csütörtökön 9.00 órai kezdettel Civil információs napot tart az alábbi területi irodáiban.
Pozsonyban (Május 1. tér 10-12. – Námestie 1. mája 10-12.);
Komáromban (Kossuth tér 3 – Námestie Kossutha 3);
Ipolyság (Rotharides 19 – Rotharidesa 19)
Rimaszombatban (Daxner utca 35-37 – Daxnerova 35-37);
Rozsnyón (Komensky utca 4 – Komenského 4).

Színház: A padlás
2024-01-11 19:00 | Kassai Thália Színház, Kassa, Szlovákia
Január 11-én, csütörtökön 19.00 órai kezdettel mutatják be Presser Gábor-Horváth Péter-Sztevanovity Dusán A padlás című musicaljét a Kassai Thália Színházban.
Rendező: Dudás Péter.

Zászlók, ha lengenek…
2024-01-12 - 2024-02-09
Pályázatok témakörei: Magyar zászló és címer • Magyar űrhajós a világűrben • Magyar népmesék
Beküldési határidő: 2024. február 9.
Résztvevők: óvodás, kisiskolás, középiskolás, felsőoktatásban tanuló gyermek és fiatal
Magyar zászló és címer
A zászló és a címer egy közösség, egy nemzet összetartozásának jelképei. Számunkra, magyar emberek számára különös jelentőséggel bírnak. Ennek legfőbb oka, hogy bár Magyarország határai nem esnekegybe a magyar nemzet határaival, a nemzet nyelvi, kulturális és történelmi hagyományainál fogva mégis egységes. Ennek az összetartozásnak – a Himnusz mellett – a legfontosabb jelképei a magyar zászló és a nemzeti címer.
A Magyar Országgyűlés a magyar zászló és címer emléknapjául, így összetartozásunk egyik legfontosabb ünnepéül március 16-át jelölte ki. A Nemzetstratégiai Kutatóintézet – amely küldetéséből eredően azemléknaphoz kapcsolódó ünnepségek és események szervezésében kiemelt feladatot vállal – a Kárpát-medencében, illetve a világban szétszórtan élő, valamennyi
magát magyarnak valló óvodás, diák és egyetemista számára tízedik alkalommal pályázatot hirdet, melynek fő témaköre a Magyar zászló és címer.
MAGYAR NÉPMESÉK
Jankovics Marcell Kossuth-díjas filmrendező, a Nemzet Művésze címmel kitüntetett grafikusművész,
a rajzpályázat zsűrijének első és mindenkori tiszteletbeli elnökének emléke előtt tisztelegve hirdetjük meg a 2024-ben tíz éves jubileumát ünneplő pályázatunk Magyar Népmesék témakörét.
MAGYAR ŰRHAJÓS A VILÁGŰRBEN
A magyar űrkutatás és űrtevékenység 75 éves múltra tekint vissza. 2024-ben – 1980 óta első alkalommal – Magyarország ismét űrhajóst küld a világűrbe, aki a Nemzetközi Űrállomáson (ISS) teljesít majd várhatóan hosszú időtartamú szolgálatot. A magyar űrkutatási program előtt tisztelegve hirdetjük meg a pályázat témakörét.

A PÁLYAMUNKÁK BEKÜLDÉSÉNEK ÁLTALÁNOS FELTÉTELEI

Egy pályázó egy műfajban egy pályázatot nyújthat be.
A postai úton beküldött pályamű hátoldalán (attól elválaszthatatlanul), elektronikusan elküldött
pályázat esetében az e-mail szövegében kötelező jelleggel fel kell tüntetni az alábbi adatokat:

a pályamű címe
a pályázó neve, elérhetőségei (telefonszám, e-mail cím, postai cím)

(14 év alatti pályázó esetében a szülő / kapcsolattartó elérhetőségei (telefonszám, e-mail cím, postai cím)

a pályázó korcsoportja
a felkészítő tanár / szülő / kapcsolattartó neve
a tanintézmény pontos, hivatalos megnevezése és elérhetősége (cím, telefonszám, e-mail cím, weboldal)
a diaszpóra szervezet vagy magyar iskola pontos, hivatalos megnevezése és elérhetősége (cím, telefonszám, e-mail cím, weboldal)

A PÁLYÁZATOK BEKÜLDÉSÉNEK MÓDJA
A rajzpályázat esetében

A Kárpát-medencében élő pályázóktól az alábbi postacímekre várjuk az eredeti munkákat:
Nemzetstratégiai Kutatóintézet
1368 Budapest, Pf.: 178.
vagy
Nemzetstratégiai Kutatóintézet
1054 Budapest, Nagysándor József utca 8.
Elektronikus formában – tekintettel a földrajzi távolságra – csak a diaszpórában élő pályázóktól fogadjuk el a pályázatukat, melyet az alábbi e-mail címre várunk: rajz@nski.gov.hu

Az esszépályázat esetében

A pályázók az alábbi e-mail címre küldhetik írásaikat: essze@nski.gov.hu
A pályázók a pályamű beküldésével elfogadják, hogy a díjazott pályaművek kiállításának, kiadásának, bemutatásának, közzétételének jogáról, beküldött személyes adataik (felkészítő tanáruk nevének kiírásával) feltüntetése mellett, a kiíró javára lemondanak.
Hiányosan, a kért adatok feltüntetése nélkül benyújtott pályázatokat nem fogadunk el, éppúgy ahogy a határidő lejártát követően benyújtott pályázatot sem. Felkészítő tanár feltüntetése nem kötelező.
III. MŰFAJOK, KORCSOPORTOK, PÁLYAMUNKÁK MÉRETE, TECHNIKA
A pályázó a rajz, a grafika, a kollázs, illetve a festészet bármelyik (monochrom vagy színes) technikáját alkalmazhatja papír, karton, farost, vagy vászonhordozó anyagon ábrázolva.
Digitálisan készült, illetve elektronikusan elküldött munkákat sajnos nem áll módunkban elfogadni, tekintettel arra, hogy a győztes pályamunkákat kiállításon kívánjuk bemutatni.
Ez alól csak a diaszpórából érkezett munkák képeznek kivételt.

Rajzpályázat korcsoportjai, mérethatárai

1–3. korcsoport: óvoda, általános Iskola I–II. és III–IV. osztály – A4–es formátum
4–5. korcsoport: általános iskola V–VI. és VII–VIII. osztály – maximum A3–as formátum,
6–7. korcsoport: középiskola és egyetem – legfeljebb 60×80 cm formátum
Eltérő felosztású iskolarendszer esetén a kornak megfelelő csoportba sorolhatja magát a pályázó.

Esszépályázat korcsopoartjai
korcsoport: általános iskola VII-VIII. osztály
korcsoport: középiskola
korcsoport: egyetem

Eltérő felosztású iskolarendszer esetén a kornak megfelelő csoportba sorolhatja magát a pályázó.
A pályázó 4000–10000 leütésben, írásban nyújthatja be pályázatát a megadott témakörökben
egyéni hangulat, elképzelés, téma, emlékkép, vagy történelmi eseménnyel összefüggésben.
A pályamunkákat WORD és PDF formátumban, digitális úton várjuk.
Kérjük, hogy a pályázó az esszét a kiírásban szereplő adatok, valamint saját e-mail elérhetőségének feltüntetése mellett küldje be.

A DÍJAZOTTAK ELISMERÉSE

A szakmai zsűri a pályamunkákat műfajonként és korcsoportokként bírálja el.
Az első három legjobbnak ítélt pályamunka alkotóit jutalomban részesítik. A kiírók a kiemelkedő
tehetségű pályamunkákat különdíjjal is jutalmazhatják.

Rajzpályázat díjazása

Az 1–5. korcsoport helyezettjeinek díjazása:

díj: 50 000 Ft értékű tárgy- és könyvjutalom
díj: 25 000 Ft értékű tárgy- és könyvjutalom
díj: 15 000 Ft értékű tárgy- és könyvjutalom

A 6. korcsoport helyezettjeinek díjazása:

díj: 100 000 Ft értékű tárgy- és könyvjutalom
díj: 50 000 Ft értékű tárgy- és könyvjutalom
díj: 25 000 Ft értékű tárgy- és könyvjutalom

A 7. korcsoport helyezettjeinek díjazása:

díj: 150 000 Ft értékű tárgy- és könyvjutalom
díj: 100 000 Ft értékű tárgy- és könyvjutalom
díj: 50 000 Ft értékű tárgy- és könyvjutalom
Esszépályázat díjazása

Az 1. korcsoport helyezettjeinek díjazása:

díj: 50 000 Ft értékű tárgy- és könyvjutalom
díj: 25 000 Ft értékű tárgy- és könyvjutalom
díj: 15 000 Ft értékű tárgy- és könyvjutalom

A 2. korcsoport helyezettjeinek díjazása:

díj: 100 000 Ft értékű tárgy- és könyvjutalom
díj: 50 000 Ft értékű tárgy- és könyvjutalom
díj: 25 000 Ft értékű tárgy- és könyvjutalom

A 3. korcsoport helyezettjeinek díjazása:

díj: 150 000 Ft értékű tárgy- és könyvjutalom
díj: 100 000 Ft értékű tárgy- és könyvjutalom
díj: 50 000 Ft értékű tárgy- és könyvjutalom
VÉDNÖKÖK ÉS ZSŰRITAGOK

A pályázat fővédnöke:
Dr. Semjén Zsolt nemzetpolitikáért, nemzetiségpolitikáért, egyházpolitikáért és egyház-diplomáciáért felelős miniszter, miniszterelnök-helyettes
A pályázat védnökei:
Dr. Maruzsa Zoltán, a Belügyminisztérium köznevelésért felelős államtitkára
Németh Szilárdkormánybiztos
Szász Jenő, a Nemzetstratégiai Kutatóintézet elnöke
Dr. Ferencz Orsolya űrkutatásért felelős miniszteri biztos
Both Miklós, a Hagyományok Háza főigazgatója
A pályázat mindenkori és tiszteletbeli védnöke:
Wittner Mária † ’56-os szabadságharcos
A rajzpályázat zsűrije:
A zsűri elnöke:

Simon László József Attila-díjas költő

A zsűri tagjai:
Erfán FerencBoksay József-díjjal és Erdélyi Béla-díjjal kitüntetett kárpátaljai festőművész, a Boksay József Kárpátaljai Megyei Szépművészeti Múzeum igazgatója, a Magyar Művészeti Akadémia rendes tagja
Molnár János, a Magyar Kultúra Alapítvány és a Jászok Egyesületének Nívódíjával kitüntetett
festőművész, grafikusművész
Rényi KrisztinaFerenczy Noémi-díjas, YBL-díjas, a párizsi „Oktogon” grafikai nagydíjjal kitüntetett grafikusművész
Párkányi Raab Péter Kossuth-díjas szobrászművész
Tóth Norbert, a Nemzetstratégiai Kutatóintézet főtanácsosa, kurátor
A zsűri mindenkori és tiszteletbeli elnöke:
Jankovics Marcell † Kossuth-díjas, Leonardo da Vinci-díjas, a Magyar Érdemrend középkereszt a csillaggal kitüntetett grafikusművész, filmrendező, Magyarország Érdemes Művésze, a Nemzet Művésze.
Az esszépályázat zsűrije: felkérés alatt.
A zsűri elnöke:
Nagy Koppány Zsolt József Attila-díjas író, műfordító

EGYÉB TUDNIVALÓK, FELTÉTELEK
A díjazottak névsorát, ha az adatkezelési nyilatkozatban hozzájárultak, az alábbi honlapon tesszük közzé, legkésőbb március 16-án: https://nski.hu/

Adatkezelési és adatbiztonsági hozzájárulás hiányában csak a mű címét közöljük.

A díjak átadásának részleteiről a díjazottakat a megadott elérhetőségeken tájékoztatjuk.

A pályázattal kapcsolatos információk a rajz@nski.gov.hu, illetve az essze@nski.gov.hu
e-mail címen, valamint a +36 30 241 8007 telefonszámon (Máthé Melinda) kérhetőek.

A pályázathoz adatbiztonsági, és adatkezelési nyilatkozat csatolható. E nyilatkozat csatolása nem kötelező, ám ennek hiányában a pályaművek készítőjének egyetlen személyes adata, még a neve sem hozható nyilvánosságra.

A pályázatok 14 életéven aluli benyújtóinak törvényes képviselője (pld. szülő vagy gyám), adatvédelmi- és adatbiztonsági nyilatkozat aláírásával, és a pályaműhöz történő csatolásával, a beadás tényével hozzájárul, hogy a pályázat kezelésében, és elbírálásában résztvevő személyek az általuk megadott személyes adataikat megismerjék, és adataik közül a nyilvánosság a nevüket, korukat, a beküldés helyét, esetlegesen a támogató intézményt, a felkészítő személy adatait megismerje.
A 14–18 életév közötti pályázók maguk aláírása mellett az adatbiztonsági- és adatvédelmi
nyilatkozatot törvényes képviselőjükkel is aláíratják.
A 18 életév feletti pályázók, felkészítő tanárok, egyéb segítők saját maguk aláírásával csatolják adatvédelmi- és adatbiztonsági nyilatkozatukat.
A pályázók által megadott személyes adatokat a Nemzetstratégiai Kutatóintézet a nem nyertes pályázatok esetében a zsűrizést követően, 30 napon belül megsemmisíti. A díjazottak esetében a személyes adatokat az intézményben 5 évig őrzik meg, majd 30 napon belül megsemmisítik. Az elszámolásokat végző szervezet a személyes adatokat a rá irányadó jogszabály szerinti ideig őrzi meg, majd 30 napon belül megsemmisíti.

Amennyiben a felkészítő tanár személyes adatai beküldésre kerülnek, úgy azok csak akkor
ismerhetőek meg, hozhatók nyilvánosságra és tárolhatóak, ha a beküldéskor a (felkészítés tárgyát képező) pályaműhöz (pályaművekhez) adatvédelmi és adatbiztonsági nyilatkozatot csatol.

Egyebekben a felkészítő (tanár) által megadott személyes adatokat a Nemzetstratégiai
Kutatóintézet a nem nyertes pályázatok felkészítő tanárai esetében személyi adataikat a zsűrizést követően 30 napon belül megsemmisíti, míg a díjazottak esetében az intézményben 5 évig őrzi meg, majd 30 napon belül megsemmisíti. Az elszámolásokat végző szervezet a személyes adatokat a rá irányadó jogszabály szerinti ideig őrzi meg, majd 30 napon belül megsemmisíti.

A pályázók a pályázat benyújtásával elfogadják, hogy a szerzői jogok közül, a pályaművek kiállításának, bemutatásának, közzétételének jogait a Nemzetstratégiai Kutatóintézetre minden további ellenérték nélkül átruházzák. Az esszék benyújtói egyszeri, tetszőleges példányszámban és akár több helyen (nyomtatott, és/vagy elektronikus kiadás) kiadási jogukat minden további ellenszolgáltatás nélkül a Nemzetstratégiai Kutatóintézetre átruházzák.
A pályázók tudomásul veszik, hogy a fel nem használt pályaművek (amelyek díjat nem kaptak, és a kiíró közzétenni nem kívánja őket) megőrzésére a kiírónak nincs lehetősége.
A pályázók a fel nem használt pályaműveket 2024. április 17-ig visszakérhetik, illetve elvihetik a kiíró tárolási helyéről. Az el nem vitt, fel nem használt pályaműveket a kiíró 2024.
május 17-ig megsemmisíti.

Színház: A padlás
2024-01-12 10:00 | Kassai Thália Színház, Kassa, Szlovákia
Január 12-én, pénteken 10.00 órai kezdettel mutatják be Presser Gábor-Horváth Péter-Sztevanovity Dusán A padlás című musicaljét a Kassai Thália Színházban.
Rendező: Dudás Péter.

Don-kanyar hőseire emlékeznek Szencen
2024-01-12 10:40 | Hősök szobra, Szenc, Szlovákia
Gyertyagyújtással emlékezik a Femine Fortis – Erős Nők polgári társulás 2024. január 12-én, pénteken 10.40-től a Hősök szobránál Szencen.

Don-kanyar hőseire emlékeznek Füleken
2024-01-12 15:00 | Hősök tere, Fülek, Szlovákia
Gyertyagyújtással emlékezik a Femine Fortis – Erős Nők polgári társulás 2024. január 12-én, pénteken 15.00 órai kezdettel a füleki Hősök terén.

48. Duna Menti Tavasz
2024-01-13 - 2024-03-10
A Csemadok Országos Tanácsa megbízásából a Szlovákiai Magyar Művelődési Intézet a Duna Menti Tavasz országos gyermek báb- és színjátszófesztivál főszervezőjeként társrendezőivel, a Csemadok Dunaszerdahelyi Területi Választmányával, Dunaszerdahely Város Önkormányzatával és a Dunaszerdahelyi Csaplár Benedek Városi Művelődési Központtal közösen meghirdetik a 48. DUNA MENTI TAVASZ SEREGSZEMLÉT.
A VERSENY JELLEMZÉSE:
Az amatőr gyermekbábozás és színjátszás a csoportok és egyének (bábszólisták) egész évi alkotó tevékenységének bemutatkozása a bábjátékos, színjátszó és szerkesztett játékok kategóriában (a szerkesztett játék minden olyan előadás, amely különböző műfajú művek önálló egységgé szerkesztésével készül és valósul meg, pl.: mozgásszínház, irodalmi színpad, pódiumjáték, dramatikus népi játék, illetve ezek ötvözete).
A VERSENY KATEGÓRIÁI:
a. bábjátékos kategória, csoportok és szólisták részére
b. színjátszó kategória
c. szerkesztett játékok kategória.
A VERSENY FORDULÓI ÉS IDŐPONTJAI:
Válogató fesztiválok és rendezőik:
• Csemadok területi választmányok: Érsekújvári – Lévai járás, Tornalja, Galánta
• Más intézmények: Komáromi Művelődési Központ, Bodrogközi- és Ung-vidéki Kulturális Központ (Latorca Menti Tavasz), Nyárasdi Művelődési Ház
Előzetes helyszínek: Komárom, Királyhelmec (Latorca Menti Tavasz), Tornalja, Ipolyság, Nyárasd
A regionális fesztiválok, és a válogatások időpontja: 2024. április 15 – május 5.
ORSZÁGOS DÖNTŐ HELYSZÍNE, IDŐPONTJA: Dunaszerdahely, 2024. május 21 – 24. (kedd-péntek)
A VERSENY ÉRTÉKELÉSÉNEK MÓDJA:
A verseny országos döntőjének zsűrijét a Szlovákiai Magyar Művelődési Intézet szakcsoportjának javaslata alapján a Szlovákiai Magyar Művelődési Intézetének igazgatója nevezi ki. A zsűri összetétele: hazai magyar szakemberek, magyarországi, szlovák és külföldi szakemberek. A külföldi szakembereket a társintézmények (Magyar Színjátékos Társaság) javaslata alapján választja ki a programbizottság. A társintézmények felkérésére a zsűri rangos színjátszó fesztiválokra delegálhat csoportot (Weöres Sándor SZF, stb.).
A verseny regionális döntőjének zsűrije két részből áll:
a. a központi (országos) válogatóbizottság
b. és a régió által javasolt zsűri.
A válogatóbizottságot a Szlovákiai Magyar Művelődési Intézet igazgatója nevezi ki. A regionális döntők zsűrijét az illetékes területi választmány javaslata alapján a Szlovákiai Magyar Művelődési Intézet delegálja. A regionális döntőkön a zsűri tagjaként részt vehet más rangos fesztivál (Magyar Drámapedagógiai Társaság, Magyar Színjátékos Társaság) egy tagja, aki a regionális fordulók után a hazai zsűritagokkal közösen javaslatot tesz a Weöres Sándor országos színjátszó fesztiválon szereplő színjátszó csapatra.
A TOVÁBBJUTÁSI KULCSOK MEGHATÁROZÁSA
Regionális versenyek:
a. helyezések kategóriánként,
b. a regionális versenyről az első helyezett jut tovább az országos döntőbe,
c. a zsűrinek módjában áll nem kiadni az első helyet, illetve a verseny színvonalától függően több csoportot is továbbjuttatni a szakmai, regionális elvei alapján, a gazdasági elvek betartásával,
d. a talon, az a helyzet egy regionális fesztiválon, amikor a többi fesztivál helyezettjeinek nem ismerete teszik függővé a továbbjutást, a válogatás befejezésekor a programbizottság dönti el a továbbjutást.
MEGHIRDETETT DÍJAK, HELYEZÉSEK:
Regionális versenyek:
A Csemadok Dunaszerdahelyi Területi Választmánya emléklapot biztosít a válogatófesztiválokra. A Csemadokon kívüli válogatófesztiválok rendezői, akik fesztiváljukkal csatlakoztak a DMT-hoz, a zsűri értékelése alapján, további saját díjat, oklevelet adhatnak ki.
Az országos döntő díjai:
A tehetséges csapat díja
A következő évfolyamra biztosítja egy kezdő, de tehetséges csoport részvételét az országos
döntőben. A válogatás lezárása után a válogatóbizottság tagjai javasolják, és az országos döntő eredményeinek hirdetésében ismertetik.
Dusza István-díj
(a mozgalomban elért eredmények alapján, egyéni díj), évente egy adható ki báb vagy színjátszó kategóriában. Javaslatot egyének és jogi személyek tehetnek, 2024. május 5-ig, a válogató fesztiválok zárásáig. A javaslatnak tartalmaznia kell a javasolt személy szakmai életrajzát, a mozgalomban elért eredményeit. Döntést a főrendező színházi és bábozó szakmai szekciói hoznak. A díjat az országos döntő eredmény-hirdetésében ismertetik.
Szakmai díjak
az országos döntő díjai (kategóriánkként):
1. A csoportok gyémánt- arany- ezüst- és bronz sávok minősítést kapnak, amelynek odaítéléséről a zsűri dönt
2. A gyémántsávos minősítésben egy fesztiváldíj (fődíj), adható ki.
3. Rendezői díj
A zsűri a szakmai védnökkel való egyeztetés után egyéb díjakat is kiadhat.
A FESZTIVÁL BIZOTTSÁGAI:
Az országos döntő főszervezője főbizottságot, szervezőbizottságot alakít, amelyek szervesen együttműködnek a programbizottsággal. A járási versenyek, az országos elődöntők szervezői együttműködnek a főszervezővel.
A FESZTIVÁL EREDMÉNYEI:
A fesztivál eredményeit a főszervező a sajtóban, az Intézet és a Csemadok honlapján teszi közzé. A verseny zárása után a Csemadok Országos Elnökségének jelentést készít, amely tartalmazza a verseny lefolyását, pontos programját, a résztvevő csoportokat, egyéneket, a kísérőprogramokat, a gazdasági beszámolókat.
JELENTKEZÉS határideje: 2024. március 10.
Jelentkezni kizárólagosan elektronikus úton, az alábbi linken lehet: klikkeljen ide!
ELÉRHETŐSÉGEK:
Szlovákiai Magyar Művelődési Intézet, Dunaszerdahely
P.O.BOX 16
Bacsákova 240/13
929 01 Dunajská Streda
tel.: 031/552 24 78
mobil: 0917/399 516
e-mail: dmt@csemadok.sk
A versenyszabályzat letölthető a www.intezet.sk és a www.csemadok.sk honlapról.

Operett és musical gála
2024-01-13 17:00 | Városi Művelődési Központ, Somorja, Szlovákia
Január 13-án, szombaton 17.00 órai kezdettel szervezik meg az Operett és musical gálát a Somorjai Városi Művelődési Központban.
További részletek a plakáton olvashatóak.

Emlékezés a málenkij robot áldozataira Nagybalogon
2024-01-14 14:00

Mikszáth Kálmán megemlékezés Szklabonyán
2024-01-16 14:30 | Mikszáth Kálmán Emlékház, Sklabiná 188, Szklabonya, 99105, Szlovákia
Január 16-án, kedden 14.30 kezdettel szervezik meg a Mikszáth Kálmán születésének 177. Évfordulója alkalmából szervezett megemlékezést a szklabonyai Mikszáth Kálmán Emlékházban.
A részletes program:
14.30 – A vendégek köszöntése – Jarábik Gabriella, a SzNM – A Szlovákiai Magyar Kultúra Múzeuma igazgatója
14.40 – Marta Kálovcová, Szklabonya község polgármestere ünnepi beszéde Mikszáth Kálmán mellszobránál
14.50 – Mikszáth Kálmánra emlékezik Praznovszky Mihály
15.00 – Ünnepi koszorúzás Mikszáth Kálmán mellszobránál
15.30 – Balogh Gáborra, a CSEMADOK nagykürtösi területi választmányának nemrég elhunyt elnökére emlékezünk
15.50 – Kliment Éva újévi köszöntője és koccintás az új év új kihívásaira Az emléknap programja az emlékházban
16.00 – Mikszáth Kálmán gyermekkora Szklabonyán és a nagymamánál Ebecken – Szászi Zoltán, író, publicista előadása Közreműködik: Németh Zita a Mikszáth Kálmán Emlékház kultúrmenedzsere és Híves István az Ipolybalogi Művészeti Iskola igazgatója
16.40 – Baráti beszélgetés

Esti iskola – figurális rajz haladóknak
2024-01-16 15:00 | MaJel Rovás Központ, Kassa, Szlovákia
Január 16-án, kedden 15.00 órai kezdettel szervezik meg az esti iskola- figurális rajz haladóknak című foglalkozást a kassai MaJel Rovás Központban.

Beszélgessünk Forró Krisztiánnal
2024-01-16 18:00 | Szent Gellért Pasztorációs Központ, Kassa, Szlovákia
Január 16-án, kedden 18.00 órai kezdettel szervezik meg a beszélgetést Forró Krisztiánnal a kassai Szent Gellért Pasztorációs Központban.

Püspöklátogatás Marcelházán
2024-01-17 09:00 | Több helyszín, Marcelháza, Szlovákia
Január 17-én, szerdán 9.00 órai kezdettel dr. Székely János, szombathelyi megyéspüspök szentmisét mutat be a marcelházai római katolikus templomban az iskola diákjai számára. Majd az iskola tornatermében tart előadást a tanulóknak és a tanáraiknak.

Gecse Attila - Emlékül című jubileumi kiállítása a rimaszombati Városházán
2024-01-17 16:00
Fotókiállítás a szerző jubileumi születésnapjának alkalmából
Benedek László emlékének ajánlva

Helyszín: A rimaszombati Városháza földszinti kiállítóterme

A kiállítás megnyitója: 2024. január 17. 16:00 órától
A kiállítás 2024. február 16-ig tekinthető meg.

Pozsonyi zarándoklat Esterházy János boldoggá avatásáért
2024-01-18 14:30
A Pozsonyi Magyar Katolikus Közösség tisztelettel meghívja az érdeklődőket. Január 18-án Isten Szolgája – Gróf Esterházy Jánosról emlékezzenek meg közösen Pozsonyban.
Ezt megelőzően január 10-én Isten Szolgája – Mindszenty József bíborosról emlékeznek meg. Arra kérnek minden jószándékú testvért, hogy mind többen imádkozzunk e két, sok próbát kiállt hős boldoggáavatásáért!
Részletek a www.pozsonyikatolikusok.sk honlapon lesznek elérhetők.

A rendezvényre mindenkit szeretettel várnak!

Sámánizmus és a csallóközi néphagyomány
2024-01-18 18:00
Január 18-án, csütörtökön 18.00 órai kezdettel szervezik meg Nagy Iván Sámánizmus és a csallóközi néphagyomány című előadását a dunaszerdahelyi Csallóközi Múzeum kiállítási termében.
Közreműködik Turtev Erik.

Kortárs a Csaplárban: Nagy Attila
2024-01-18 18:00 - 19:00
A 100 szerdahelyi történet című könyv egy színes, képekkel gazdagon illusztrált helytörténeti album, ami 100 érdekes, rövid és izgalmas ismeretterjesztő íráson keresztül ad bepillantást a Csallóköz szívének, Dunaszerdahely városának az életébe – a honfoglalástól egészen a 21. századig.
Nagy Attila helytörténésszel, újságíróval, Dunaszerdahely krónikásával Tarcsi Alica beszélget.
A rendezvényre a Rácz Tibor Kamarateremben kerül sor!
A rendezvény ingyenes.

Színház: Máli néni
2024-01-18 19:00 | Kassai Thália Színház, Kassa, Szlovákia
Január 18-án, csütörtökön 19.00 órai kezdettel mutatják be Füst Milán Máli néni című vígjátékát a Kassai Thália Színházban.
Rendező: Czajlik József. A Bartók Kamaraszínház és a Thália Színház koprodukciója.

Böjte Csaba: Semmiből a végtelen felé
2024-01-19 17:30
Január 19-én, pénteken 17.30 kezdettel szervezik meg Böjte Csaba Semmiből a végtelen felé című előadását a dunaszerdahelyi Csaplár Benedek Városi Művelődési Központban.
A rendezvény ingyenes, de regisztrációhoz kötött. Amennyiben érdeklődik az esemény iránt, kérjük, részvételi szándékát az alábbi link alatt található kérdőív kitöltése után, a regisztráció gombra kattintva jelezze.

Kiállítás: Meritum
2024-01-19 18:00 | Corvin Művelődési Ház, Budapest, Magyarország
Január 19-én, pénteken 18.00 órai kezdettel szervezik meg a Magyar Alkotó Művészek Szlovákiai Egyesületének csoportos kiállítását Meritum címmel a budapesti Corvin Művelődési Házban.
